Шығыс Сазтөбе газ-мұнай кен орны — Қазақстан Энциклопедиясы
"Шығыс Сазтөбе газ-мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Шығыс Сазтөбе газ-мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Шығыс Сазтөбе газ-мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 193
TEXT: Қазақстан Энциклопедиясы Шығыс Сазтөбе газ-мұнай кен орны - Каспий маңы ойысының ернеуі маңының оңтүстік-шығыс өнірінің Тұран тақтасының Үстірт-Бозащы ойысымымен ұштасар жеріндегі газ-мұнай кенорны. Маңғыстау облысының Бейнеу ауданында. 1988 жылы ашылған. Тұзасты шөгінділерінде шағын көтерілім түріндегі кенорынды сыйыстырушы құрылым -4000 м-лік изогипсамен жиектелетін, ендікке жуық бағытта созылған антиклин. Өлшемдері 15 x3, 5 км, амплитудасы 200 мден астам. Төменгі пермнің сакмар жікқабатының шөгінділері мұнайлы. Жатын 3754, 5 м тереңдікте. Карбонатты жинауышы кеуекті, ашық кеуектілігі 8-9%, өтімділігі 0, 013 мкм 2. Қалыңдығы 15 м немесе одан да астам саз қабатшасы жапқыш рөлін атқарады. Жатынның мұнайлы бөлігінің биіктігі 59, 8 м, тиімді мұнайға қаныққан қалыңдығы 35, 3 м, мұнайға қанығу коэффициенті 66%. Жатын қойнауқаттық дөңестік. Су-мұнай жапсары -383, 35 м белгіден өтеді. Бастапқы қойнауқаттық қысым 41, 1 Мпа, температура 109°С. 6 мм-лік штуцердегі мұнай шығымы 24 м 3/тәу. Мұнайы жеңіл, тығыздығы 828 кг/м 3, газға қанығу дәрежесі 280 м 3/т. Мұнайда еріген газ құрамы жағынан метандыэтанды, 63% метан, 4, 7% этан және 9, 2%-дан астам жоғарғы гомологтар, 2, 25% азот және аз мелшерде көмір қышқылы бар. Мұнайы мен қойнауқаттық сулары аз зерттелген. Кен орнын барлау аяқталмаған. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
